**РЕШЕНИЕ** **№ ПВ – 9 - ЕО/2015 год.**

**за преценяване на необходимостта от извършване на екологична оценка**

**Относно:** План/Програма

На основание чл.85, ал.4 и ал.5 от Закона за опазване на околната среда /ЗООС/ - /ДВ бр.91 от 2002 год./, чл.14 , ал.2 от Наредбата за условията и реда за извършване на екологична оценка на планове и програми(Наредба за ЕО), /ДВ бр.3 от 2006г.,изм. ДВ бр. 94 от 2012г./, чл.31 ал.6 от Закона за биологично разнообразие, чл.37, ал.4 от Наредба за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони, представена документация от Възложителя и становище на РЗИ Пловдив

**РЕШИХ:**

**да не се извършва екологична оценка** **на**: **„Програма за опазване на околната среда, в това число програма за управление на отпадъците** **за 2015-2020 г.“** на община Куклен***,*** при прилагането на който не се предполага значително въздействие върху околната среда и човешкото здраве

**Възложител: Община Куклен,** гр. Куклен, ул. «Ал. Стамболийски» № 43

**Характеристика на плана**:

Програмата е необходима, за да се постигне устойчиво решаване на екологичните проблеми в община Куклен, запазване на доброто състояние на околната среда и формиране на адекватна политика на Общината за ефективно и целесъобразно използване на наличните ресурси.

Изготвянето на настоящата Програма на община Куклен. е продиктувано от изтичането на срока на действие на съществуващата общинска Програма за околна среда за периода 2010-2015 г. и значителните промени, които настъпиха в европейските и националните политики в областта на околната среда и устойчивото развитие през последните години. Програмата е разработена и се базира на анализа и изводите в предходни разработки, на общински, екологични, стопански, финансови и други проучвания и документи за община Куклен (Програмата за опазване на околната среда в Община Куклен 2010-2015 г., Програма за управление на дейностите по отпадъците 2010-2015 г., Общински план за развитие на община Куклен 2014-2020 г., Доклади, Отчети, Справки и др.).

Избраният подход за разработването на Програмата съответства на одобрените от Висшия експертен съвет на МОСВ методически указания. Основният използван инструментариум в разработката е стратегическото планиране, почиващо на социално-икономически, целеви, проблемен и SWOT анализи. ПООС поставя началото за решаване на екологичните проблеми, натрупани през последните години, чрез привличане на всички заинтересовани страни за участие с цел предприемане на действия за отстраняването им.

За реализиране на програмата сe вземат в предвид възможностите на общината за финансиране на дейностите по управление на отпадъците. Финансирането на дейностите по събиране, транспортиране и депониране на битовите отпадъци, почистване на обществени места, почистване на незаконни сметища се поема от общинския бюджет чрез приходите от такса „битови отпадъци”.

**Мотиви:**

 **1.** Обхватът и съдържанието на Програмата са в съответствие с Методическите указания за разработване на общински програми за управление на отпадъците утвърдени със Заповед № РД-211/31.03.2015 г. на Министъра на околната среда и водите.

 **2.** Част от територията, предмет на програмата попада в границите на защитени зони от мрежата НАТУРА 2000 - „Родопи Средни” BG0001031 за опазване на природните местообитания и дивата флора и фауна и защитена зона за опазване на дивите птици „Добростан” BG0002073, обявена със Заповед № РД-528/26.05.2010 г. на МОСВ.

2.1. Предвид местоположението, характера и мащаба на предвидените с програмата дейности, преценката за вероятната степен на отрицателно въздействие е, че не се очаква значително отрицателно въздействие върху защитените зони.

2.2. Чрез прилагане на предвидените в програмата мерки и дейности ще се осигури опазване и устойчиво управление на компонентите на околната среда, в т.ч. растителни и животински видове и техните местообитания, предмет на опазване в защитените зони.

2.3. С реализацията на програмата не се очаква унищожаване, увреждане или влошаване състоянието на природни местообитания и местообитания на видове, предмет на опазване в защитени зони „Родопи Средни” BG0001031 и „Добростан” BG0002073.

2.4. След анализиране на представената документация и информация, преценката за вероятната степен на отрицателно въздействие е, че реализацията на Програмата няма вероятност да доведе до доведе до намаляване числеността и плътността на популациите на видовете, предмет на опазване в защитените зони и до намаляване на благоприятния им природозащитен статус.

**3.** Територията, предмет на програмата не попада в границите на защитени територии, съгласно Закона за защитените територии.

**4.** Предвид извършения анализ на фактическата обстановка в териториалния обхват на Плана, не се очакват значителни кумулативни въздействия върху защитените зони

 **5.** На територията, засегната от плана, не са установени екологични проблеми, които биха се задълбочили в резултат на реализирането на предвидените с плана дейности и обекти. С реализиране на плана не се предполага влошаване на характеристиките на средата и прилежащите територии.

 **6.** Съгласно становище с изх. № 4161/14.07.2015г. на РЗИ Пловдив реализацията на плана ще окаже дълготраен положителен ефект върху населението, като не се очакват негативни влияния върху човешкото здраве.

 **7**. Реализирането на предвижданията на Програмата за опазване на околната среда, в това число програма за управление на отпадъците не е свързано с трансгранично въздействие върху околната среда.

**Заключение**: При прилагането на разглеждания план не се предполага значително въздействие върху околната среда и човешкото здраве

**При изпълнение на следното условие:**

Подробни устройствени планове и инвестиционните предложения в обхвата на плана, за които се изисква провеждането на процедура по екологична оценка или оценка въздействието върху околната среда /ОВОС/ по реда на ЗООС да се одобряват след постановяване на съответния акт за съгласуване от РИОСВ Пловдив и при съобразяване с препоръките от извършените оценки.

**Настоящото Решение се отнася само за обхвата (параметрите) на разглеждания план.**

**Настоящото Решение не отменя задълженията на възложителя по Закона за опазване на околната среда и други специални закони и подзаконови нормативни актове и не може да служи като основание за отпадане на отговорността му , съгласно действуващата нормативна уредба.**

**При промяна на плана, на Възложителя или на някои от обстоятелствата, при които е било издадено настоящето решение, Възложителят /новият Възложител/ e длъжен да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 18.08.2015 г.**

Директор на РИОСВ - Пловдив